नई दिल्ली: राफेल डील मामले में कांग्रेस पार्टी और राहुल गांधी पानी पी पीकर केंद्र की मोदी सरकार को कोस रहे हैं। नए खुलासे के तहत अनिल धीरूभाई अंबानी समूह (ADAG) के मुखिया अनिल अंबानी के रिलायंस एंटरटेनमेंट और फ्रांस के पूर्व राष्ट्रपति फ्रांस्वा ओलांद की पार्टनर जूली गेयेट के बीच एक फिल्म प्रोड्यूस करने को लेकर करार हुआ था। ये एग्रीमेंट 24 जनवरी 2016 को किया था, जिसके ठीक दो दिन बाद फ्रांस के राष्ट्रपति भारत आए थे। इसी दौरान पूर्व राष्ट्रपति फ्रांस्वा ओलांद ने पीएम मोदी के साथ 36 राफेल एयरक्राफ्ट के लिए करार पर हस्ताक्षर किया था।